Árið 1816 í Frakklandi datt snjöllum lækni í hug að rúlla saman dagblaði og leggja upp að brjóstkassa sjúklings . Við þetta varð til hin vel þekkta hlustunarpípa sem er í dag alþjóðlegt tákn læknisins . Það er ef til vill táknrænt að sífellt oftar má sjá USB kubb hangandi um háls lækna í stað hlustunarpípunnar . USB kubburinn er táknrænn fyrir tæknibyltingu sem hefur átt sér stað á svo stuttum tíma að nútíma læknirinn hefur varla áttað sig á hvort eða hverju hann er að missa af . Virt læknisfræðitímarit hafa ekki farið varhluta af byltingunni , til dæmis mátti lesa í BMJ á seinasta ári um leitarvélina Google sem greiningartæki . Unglæknar ganga nú um með handtölvur í stað þykkra uppflettirita og á örskotsstundu má finna læknisfræðilegar upplýsingar á netinu sem áður þurfti að leita að í doðröntum uppi í hillu . Það eru allir sammála um að tæknin hafi gjörbreytt vinnuumhverfi okkar og -ferlum bæði til hagræðingar , gæða og sparnaðar . Til dæmis má í nýlegum skýrslum frá Bandaríkjunum lesa að rafræn lyfjaskráning geti hugsanlega fækkað röngum lyfjagjöfum um 70 - 80% og lækkað rekstrarkostnað heilbrigðiskerfisins um milljarða dollara www.hhs.gov / healthit / t 050727. html . Þetta eru tölur sem ekki er hægt að líta framhjá . Ekki má gleyma að sjúklingar hafa sömuleiðis fært sér tæknina í nyt og eru almennt mun upplýstari um sjúkdóma , lyf og þess háttar en áður . Undirritaður er tæknisinnaður og hefur unnið með LÍ að gerð vefsíðu félagsins . Auk þess að forrita vefinn er ég í ritnefnd félagsins sem hefur það að markmiði að auka notkun hans meðal félagsmanna og breikka efnisinnihald . Því fannst mér það tilvalið að setja af stað einhvers konar " tæknipistla " til að efla vitund lækna um það sem tæknin hefur upp á að bjóða til að létta á daglegum störfum lækna . Fastar skorður á slíkum pistaskrifum verða þó aðeins til að þyngja pennann og því vil ég hvorki setja tíma - né efnisramma en stefni á eftirtalin málefni : Læknisfræðilegar vefsíður Praktísk notkun leitarvéla í klínískri vinnu Handtölvur og forrit fyrir þær Læknisfræðilegur hugbúnaður Heimasíðugerð Þetta er engan veginn tæmandi listi og ef óskað er sérstaklega eftir einhverju málefni má að sjálfsögðu skoða það .